যাদবপুরে বিক্ষোভের মুখে ব্রাত্য! কেমন আছেন শিক্ষামন্ত্রী?

কলকাতা: যাদবপুর বিশ্ববিদ্যালয়ে (Jadavpur University) ছাত্র সংসদের নির্বানের দাবিকে কেন্দ্র করে উত্তেজনা চরমে পৌঁছেছে। শুক্রবার ক্যাম্পাসে শিক্ষামন্ত্রী ব্রাত্য বসু বাম ও অতিবাম ছাত্র সংগঠনের বিক্ষোভের মুখে পড়েন। পরিস্থিতি ক্রমশ হাতের বাইরে বেরিয়ে গেলে এসএসকেএম হাসপাতালে পৌঁছেন মন্ত্রী।

হাসপাতাল সূত্রে খবর, ট্রমা কেয়ার ইউনিটে শিক্ষামন্ত্রীর চিকিৎসা চলছে। জানা গিয়েছে, শরীরের একাধিক স্থানে আঘাত পেয়েছেন তিনি। থাই মাসেলে গুরুতর চোট। ডান দিকের ঘাড়ের মাসেলেও গুরুতর চোট। ডানদিকের ঘাড়ে রয়েছে আঘাতের চিহ্ন। বিক্ষোভের সময় গাড়ির কাঁচ ভেঙে ফেলার ফলে মন্ত্রীর বুকে এসে লাগে। রক্তপাতও হয়। এছাড়া বাঁ হাতেও চোট পেয়েছেন তিনি। হাসপাতালে এক্স-রে ও অন্যান্য শারীরিক পরীক্ষা হয়েছে ইতিমধ্যেই।

আরও পড়ুন: যাদবপুরে ধুন্ধুমার! রবিবাসরীয় সন্ধ্যায় বামেদের মিছিল-ধর্মঘটের ডাক

ঘটনা প্রসঙ্গে শিক্ষামন্ত্রী বলেছেন, “একটু ভাল আছি। প্রাথমিক চিকিৎসা করালাম। এক্স-রে করা হয়েছে। আমি সামনের সারিতে বসে থাকায় কাঁচের টুকরো লেগেছে। বিক্ষোভকারীরা ইট এবং ঘুষি মেরে গাড়ির কাচ ভেঙেছে। পেছন থেকে টানাটানি করার সময় আঘাত পাই, তাই এক্স-রে করা হয়েছে।”